Marele Premiu al Italiei
Marele Premiu al Italiei ("Gran Premio d'Italia") este unul dintre cele mai vechi evenimente automobilistice. Prima cursă de automobilism desfășurată în Italia a avut loc pe 4 septembrie 1921, la Brescia. Ulterior, cursa a fost asociată cu circuitul de la Monza, care a fost construit în 1922 și care a devenit locul de desfășurare al majorității curselor de acest tip din Italia.